For jorda som helhet i dag er fødselsraten omkring 23 og dødsraten er i overkant av 9. For Norge var fødselsraten i 2020 10,1. I hele Europa, bortsett fra deler av tidligere Jugoslavia, Albania og det europeiske Tyrkia, er fødselsraten lav, og det er få land som har over 2,1 barn per fruktbare kvinne. Dette tallet, kalt Reproduksjonsnivå, anses som nødvendig for at befolkningen i et land skal holde seg konstant. I de fleste land i den tredje verden, altså Sør-Amerika, Afrika og sørlige Asia er fødselsraten derimot veldig høy. Ettersom dødsraten nylig har gått ned i mange av disse landene, har disse landene også høy befolkningsvekst.